**Tore Sagen** (født 7. november 1980 i Oslo) er en norsk programleder, skuespiller, komiker og stand-up-artist.

Han er bror til programleder Steinar Sagen, og vokste opp på Holmlia i Oslo. Han gikk på Holmlia ungdomsskole og Nordstrand videregående skole, og var med to år på Nordstrandrevyen som lystekniker. Han fikk deretter jobb som redaksjonsassistent i NRK P3 og fikk sin første reporterjobb i programmet *Holger Nielsens Metode*. Samtidig begynte han på en utdannelse ved Westerdals Reklameskole, men avbrøt denne da han fikk full stilling som produsent i radioprogrammet *Kyrre* med Kyrre Holm Johannessen som programleder. Han medvirket også i radioprogrammet *Onkel Happy* sammen med Steinar Sagen og Håvard Lilleheie.

Sammen med Steinar Sagen og Bjarte Tjøstheim startet han i 2006 radioprogrammet *Radioresepsjonen*. Programmet gikk på NRK P3 og senere NRK P13 fram til 2020. I 2010 ble det laget en TV-versjon av programmet som ble vist på NRK3 under navnet *Radioresepsjonen på TV*. I oktober 2019 mottok han kritikk etter et innslag som inneholdt hva han selv betegnet som en parodi på et notat om holdninger til klimaendringer og rasespørsmål. NRK fjernet senere innslaget fra sitt radioarkiv. I 2021 forlot trioen NRK og startet podkasten Papaya på Schibsteds podkastplattform PodMe. Sammen med Harald Eia startet han i 2022 podkasten *Tore og Haralds podkast* på PodMe. I podkasten tar de opp etikk, dilemmaer og ulike perspektiver rundt samfunnsaktuelle tema. Podkasten ble kåret til morsomste podkast under Humorprisen 2022.

Fra 2013 til 2022 hadde han en av hovedrollene i TV-serien *Side om side* som gikk på NRK1. Han har også laget nett-TV-seriene *Tores knuteskole* fra 2009 og 2010, og *Tores spikkeskole* fra 2012. Han hadde stemmen i NRKs *Showbiz* (2008-2009) og har vært gjest i programmer som *Trygdekontoret*, *Skal vi danse*, *Nytt på Nytt* og *Migrapolis*

Han er gift med programleder Live Nelvik.

Filmografi
----------

### Skuespiller

* 2010 *Keeper'n til Liverpool* (Bror)
* 2011 *Hjelp, vi er i filmbransjen* (Barista)
* 2012 *Mer eller mindre mann* (Henning)
* 2013–2022 *Side om side* (Frode Pedersen)

Referanser
----------

1. ↑   ČSFD, ČSFD person-ID 161637[Hentet fra Wikidata]
2. ↑   TV 2 Direkte, www.tv2.no, besøkt 2. desember 2021[Hentet fra Wikidata]
3. 1 2  Sagen, S. Sagen T. og Tjøstheim, B.P. *Den relativt store boka om Radioresepsjonen*, Aschehoug, Oslo. ISBN 9788203198168
4. ↑  Robert Velåker Johansen: *-Jeg hater tanken på at jeg er kjendis. Men det er store fordeler ved å være det* - Portrettintervju i Aftenposten/Lørdag 28. august 2021
5. ↑  «År 2001». *p3.no*. Besøkt 13. februar 2023.
6. ↑  . Besøkt 13. april 2023.  Manglende eller tom `|tittel=` (hjelp)
7. ↑  «Tore og Haralds podkast med ny sesong». *ntb.no*. 2. september 2022. Besøkt 13. februar 2023.
8. ↑  ««Pørni» vant morsomste humordrama». *tv2.no*. 10. februar 2023. Besøkt 13. februar 2023.
9. ↑  ««Side om side» gir seg etter ti år». *nrk.no*. 30. januar 2023. Besøkt 13. februar 2023.
10. ↑  «Kraftig inntektshopp for Tore Sagen og Live Nelvik». *vg.no*. 6. juli 2022. Besøkt 13. februar 2023.

Litteratur
----------

* Wessel-Holst, Benedicte: «Stridslystne typer». I: *Kreativt Forum* Nr. 5 2007

Eksterne lenker
---------------

* (en) Tore Sagen – kategori av bilder, video eller lyd på Commons Rediger på Wikidata
* (en) Tore Sagen på Internet Movie Database Rediger på Wikidata

* (no) Tore Sagen hos Sceneweb Rediger på Wikidata

* (en) Tore Sagen hos The Movie Database Rediger på Wikidata

Portal: Litteratur

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** ISNI
 |